স্টাফ রিপোর্টার: পপ সম্রাট আজম খান আর নেই। গতকাল সিএমএইচে শেষ নিঃশ্বাস ত্যাগ করেন তিনি (ইন্না লিল্লাহি...রাজিউন)। মৃত্যুকালে  তার বয়স ছিল ৬১ বছর। গত ২৭শে মে সকাল থেকে আজম খানকে লাইফ সাপোর্ট দিয়ে রাখা হয়েছিল। এর আগে বাঁ হাতে প্রচণ্ড ব্যথা অনুভব করলে ২২শে মে তাকে রাজধানীর স্কয়ার হাসপাতালে ভর্তি করা হয়। ২৫শে মে হৃদরোগে আক্রান্ত হলে চিকিৎসাধীন অবস্থায় তাকে হাসপাতালের সিসিইউতে স্থানান্তর করা হয়।